
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJSZETÉS

a lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázat elbírálására
Martfű Város Önkormányzata Képviselő-testületének 

2014. február 27-i ülésére

Előkészítette: Pápai János

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalási mód: nyilvános ülés

Tisztelt Képviselő-testület!

A Martfű Város Önkormányzata által elfogadott 11/2013. számú rendelete alapján, lakóépület felújításához, korszerűsítéséhez igényelt támogatásra egy pályázat érkezett, a 2013-as évben második alkalommal megadott határidőig. A Csató Mihály és Csató Mihályné (Martfű, Galagonya utca 18.) által benyújtott pályázat a rendelet által előírt feltételek szerinti érkezett. A rendelet 7. § (4) pontja szerint - mely a pályázat mellékleteit tartalmazza – egy melléklet hiányzott az anyagból, ezt hiánypótlás keretében pótolta a pályázó. A pályázat értékelését a Pénzügyi és Ügyrendi és Városfejlesztési Bizottság végzi. A pályázat családi ház felújítására készült, az ebben az esetben megítélhető támogatás maximális összege 500. 000,- Ft lehet, de csak abban az esetben, ha az összköltség 50%-át nem haladja meg.

A munkák költségei bruttó 1. 678. 567.- Ft.

Ez a díj tartalmazza az anyagok díjait, és a munkadíjat is.

Igényelt támogatás: 500. 000.- Ft.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

/2014. () Határozat

A Csató Mihály és Csató Mihályné (Martfű, Galagonya utca 18.) által, lakóépület felújításához benyújtott pályázat elbírálásáról.

Martfű Város Önkormányzatának Képviselő- testülete megtárgyalta a Csató Mihály és neje által a Martfű, Galagonya utca 18. szám alatti ingatlanon lévő lakóépület felújítására benyújtott pályázatát és az arról szóló előterjesztést, amelyet elfogad. Az elfogadott pályázat alapján a Képviselő-testület a pályázót ..……. Ft támogatásban részesíti.

Martfű Város Önkormányzatának 11/2013. (III. 29.) Ö. rendeletében foglaltak szerint, nevezettekkel a támogatási szerződést meg kell kötni.

Felelős: Dr. Kiss Edit polgármester

Erről értesülnek

1. Valamennyi képviselő helyben

2. Martfűi Polgármesteri Hivatal Városfejlesztési és Üzemeltetési Iroda helyben

3. Martfűi Polgármesteri Hivatal Pénzügyi és Adóügyi Iroda helyben

4. Jász-Nagykun-Szolnok Megyei Kormányhivatal Szolnok
Martfű, 2014. február 13.











Dr. Kiss Edit











polgármester
Látta: Szász Éva 

jegyző
